Ран Босилек
Хитър Петър и господарят

chitanka.info

Хитър Петър слугувал у един богат човек, който не му доплатил.

Отишел един ден Хитър Петър у богатия човек да си дири земането. Почукал на вратата. Господарят си подал главата от прозореца, съгледал Хитър Петър и се скрил. И Хитър Петър го съгледал.

Излязъл слугата и попитал:

— Кого търсиш, бай Петре?

— Господаря ти.

— Той излезе още тая сутрин.

— А, така ли? Да му кажеш, като излиза друг път, да не си забравя главата на прозореца.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.